آرا نگاری

آرا نگاری ( +  – ”لکھنا“ یا ”بیان کرنا“) ایک ایسی اصطلاح ہے جو خاص طور پر ان کلاسیکی مؤرخین کی تصانیف کے لیے استعمال کی جاتی ہے جنھوں نے ماضی کے فلاسفہ اور سائنس دانوں کے نقطہ ہائے نظر اور نظریات کو قلمبند کیا ہے۔ یہ اصطلاح جرمن کلاسیکی اسکالر ہرمان الیگزین‍ڈر ڈیلز نے وضع کی تھی۔

 قدیم یونانی فلسفہ میں 
فلسفے کی بہت سی عظیم تصانیف وقت کی دھول میں گم ہو چکی ہیں؛ ایسی گم گشتہ تصانیف کے بارے میں ہمارا محدود علم زیادہ تر بعد کے فلاسفہ، شارحین اور سوانح نگاروں کی ”آرا نگاری“ پر مبنی تحریروں کے مرہونِ منت ہے۔ اسٹنفورڈ دائرۃ المعارف برائے فلسفہ نے درج ذیل تصانیف کو نمائندہ ”آرا نگاریوں“ کے طور پر درج فہرست کیا ہے:
 سائیسیرو – Academica، De Finibus، De Natura Deorum، De Fato، De Officiis
 ایٹیوس – Vetusta Placita
 کلیمینس اسکندری – Stromata
 ڈیوجینس لاریٹیئس – Lives and Opinions of Eminent Philosophers
 روم کا ہپولائٹس – Refutation of All Heresies

افلاطون اور ارسطو جیسے فلاسفہ نے بھی ”آرا نگاروں“ کا کردار ادا کیا ہے، کیونکہ اپنے پیشروؤں کے نظریات پر ان کے تبصرے بالواسطہ طور پر ہمیں بتاتے ہیں کہ ان کے اسلاف کے عقائد کیا تھے۔ مثال کے طور پر افلاطون کی تصنیف ”معذرتِ سقراط“ ہمیں اناکسا غورث کے طبیعی فلسفے کے بارے میں بہت کچھ بتاتی ہے۔

 فلاسفہ کا تسلسل 
”فلاسفہ کا تسلسل“ (Successions of Philosophers) ایسی تصانیف تھیں جن کا مقصد مختلف مکاتبِ فکر کے فلاسفہ کو ایک ایسی لڑی میں پرو کر پیش کرنا تھا جس کا وہ حصہ رہے۔ تیسری سے پہلی صدی قبل مسیح کے دوران ”Successions“ () لکھی گئیں جن کے مصنفین میں اینٹی گونس، سوشین، ہیرا کلائڈس لمبوس، سوسیکریٹس، الیگزینڈر پولی ہسٹر، جیسن آف نائسا، اینٹستھینز آف رہوڈز اور نکیاس آف نکیا شامل تھے۔Jorgen Mejer, (1978ء), Diogenes Laertius and His Hellenistic Background, pages 62-73. Franz Steiner. ڈیوجینس لاریٹیئس (تیسری صدی عیسوی) کی موجودہ کتاب ”Lives and Opinions of Eminent Philosophers“ اسی روایت سے ماخوذ ہے۔

ان کے علاوہ اکثر مخصوص مکاتبِ فکر کی تاریخیں بھی مرتب کی گئیں، جیسے فینیاس آف اریسس (”On the Socratics“)، ایڈومینیوس (”On the Socratics“)، اسفیرس (”On the Eretrian Philosophers“) اور اسٹریٹیکلز (”On Stoics“)۔ ہرکولینیم کی ”Villa of the Papyri“ سے ملنے والے پیپرس میں رواقیت،PHerc. 1018 اکیڈمکس،PHerc. 1021 اور ایپی قوریوںPHerc. 1232, 1289, 176 کے تسلسل پر مبنی تصانیف موجود ہیں۔ بعد کے دور میں پلو ٹارک نے ”On the First Philosophers and their Successors“ اور ”On the Cyrenaics“، جبکہ جالینوس نے ”On Plato's Sect“ اور ”On the Hedonistic Sect“ (ایپی قوریوں) پر تحریریں لکھیں۔ انفرادی فلاسفہ کی سوانح عمریوں میں اکثر ان کے جانشینوں کا مختصر ذکر بھی ہوتا تھا، جیسے ارسٹاکاس کی ”Life of Pythagoras“، اینڈرونیکس کی ”Life of Aristotle“، بطلیموس کی ”Life of Aristotle“ اور آئامبلیکس کی ”Life of Pythagoras“۔

 دیگر روایات میں 
 فارسی آرا نگاری 
فارسی تصنیف دبستان مذاہب میں فارس اور ہندوستان کے کئی نظریات سمیت متعدد فلسفوں پر بحث کی گئی ہے۔ اس کا مصنف بظاہر ایک فارسی سپاسیان روایت سے تعلق رکھتا ہے جو روایتی زرتشتیت سے کچھ مختلف ہے۔ اس کی تصنیف کے بارے میں اختلاف پایا جاتا ہے؛ بعض محققین کا خیال ہے کہ اسے آذر کیوان کے بیٹے کیخسرو اسفندیار نے تحریر کیا ہوگا۔

 جینی آرا نگاری 
ہری بھدرا (آٹھویں صدی عیسوی) ”انیکانت واد“ کے بڑے حامیوں میں سے تھے۔ وہ پہلے کلاسیکی مصنف تھے جنھوں نے آرا نگاریوں پر مشتمل ایک تصنیف مرتب کی جو متنوع فکری نظریات کا مجموعہ تھا۔ انھوں نے جینی افکار کو وسیع تناظر میں پیش کرنے کی بھی کوشش کی اور آٹھویں صدی کے قریب ہندوستانی مفکرین کے دستیاب تمام فکری رجحانات کے ساتھ مکالمہ کیا۔Dundas, Paul (2002ء) p. 228

 اسلامی آرا نگاری 
اسلامی آرا نگاری سے مراد ان کلامی کی کتب کا مجموعہ ہے (ابو منصور ماتریدی کی کتاب کتاب المقالات وغیرہ) جو اسلامی فرقوں اور مختلف نظریات کے انحرافات سے متعلق بحث کرتی ہے۔

 حوالہ جات 

 بیرونی روابط 

زمرہ:دستاویزات
زمرہ:فلسفیانہ ادب